rejauldu/bengali-wikipedia huggingface dataset:
দ্য ডাব্লিউসিডাব্লিউ ওয়ার্ল্ড সিক্স-ম্যান ট্যাগ টিম চ্যাম্পিয়নশিপ (বাংলাঃ ডাব্লিউসিডাব্লিউ ৬ জনের ট্যাগ টিম বিশ্বশিরোপা) বর্তমানে লুপ্ত পেশাদার কুস্তি সংস্থা ওয়ার্ল্ড চ্যাম্পিয়নশিপ রেসলিং(ডাব্লিউসিডাব্লিউ)-এর একটি ট্যাগ টিম শিরোপা ছিল। ১৯৯১ সালের ১৭ ফেব্রুয়ারি হতে ১০ নভেম্বর পর্যন্ত ডাব্লিউসিডাব্লিউ'র বিভিন্ন সম্প্রচারিত অনুষ্ঠানে শিরোপাটির জন্য বিভিন্ন লড়াই অনুষ্ঠিত হয়। শিরোপাটি ডাব্লিউসিডাব্লিউ'র পূর্বসুরী জিম ক্রোকেট প্রমোশনে  ব্যবহৃত এনডাব্লিউএ ওয়ার্ল্ড সিক্স-ম্যান ট্যাগ টিম চ্যাম্পিয়নশিপ-এর পুনঃসক্রিয় রূপ হিসেবে বিবেচিত। শিরোপাটির এনডাব্লিউএ সংস্করণটি সংস্থার মূল আকর্ষণ বা প্রথম সারির কুস্তিগিরদের লড়াইয়ের জন্য ব্যবহার হলেও ডাব্লিউসিডাব্লিউ সংস্করণটি মূলত মধ্যম সারির কুস্তিগিরদের লড়াই ও প্রতিযোগিতায় পুরস্কার হিসেবে ব্যবহৃত হয়েছে। রিকি মর্টন ও টমি রিচ শিরোপাটি দুইবার ধারণ করেন। ১০ নভেম্বর, ১৯৯১ সালে শিরোপাটি নিষ্ক্রিয় হয়।  কয়েকমাস বাদে ডাব্লিউসিডাব্লিউ'র ম্যাচকর্তা এরিক বিশোফ ডাব্লিউসিডাব্লিউ ম্যাগাজিনের ২৩ মে, ১৯৯২ -এর সংখ্যায় ও ৩০ মে, ১৯৯২-এ সম্প্রচারিত ডাব্লিউসিডাব্লিউ ওয়ার্ল্ডঅয়াইড অনুষ্ঠানে শিরোপাটি বিচ ব্লাস্ট পে-পার-ভিউতে ফিরিয়ে আনার ঘোষণা দিয়েছিলেন। শিরোপাটির জন্য ববি ইটন, আর্ন এন্ডারসন ও স্টিভ অস্টিনের সাথে ব্যারি উইন্ডহ্যাম, ডাস্টিন রোডস ও নিকিতা কোলফের মধ্যে লড়াই নির্ধারিত ছিল। পরবর্তীতে শিরোপা ফিরিয়ে আনার পরিকল্পনা বাদ দেয়া হয়েছিল। বিচ ব্লাস্টএ নির্ধারিত লড়াইটি শিরোপা নির্ধারণের বদলে একটি সাধারণ ট্যাগ-টিম লড়াই হিসেবে শেষ হয়েছিল।   শিরোপার ইতিহাস    সমন্বিত ধারক    পেশাদার কুস্তিগির  ¤শিরোপা ধারণের সঠিক দৈর্ঘ্য অনিশ্চিত; সম্মিলিত দৈর্ঘ্য সঠিক নাও হতে পারে র‍্যাংককুস্তিগির শিরোপা ধারণসংখ্যা সম্মিলিত দিন১২১৬০¤২১৬০¤৩১১০৬৪১৬৪১৬৪১৬৪৭১৬৩১৬৩১৬৩১০১৫৪¤   তথ্যসূত্র    আরো দেখুন   বিষয়শ্রেণী:পেশাদার কুস্তির চ্যাম্পিয়নশিপ বিষয়শ্রেণী:ওয়ার্ল্ড চ্যাম্পিয়নশিপ রেসলিং
220x220px|thumb|মুলতানে বাহাউদ্দিন জিকারিয়ার মাজার  পাকিস্তান এবং অবশিষ্ট দক্ষিণ এশিয়ায় সুফিবাদের একটি উজ্জলতম ইতিহাস পরিলক্ষিত হয়। প্রায় ১০০০ বছর ধরে এই অঞ্চলে সুফিবাদ বিকশিত হয়ে আসছে। সুফিবাদের উপস্থিতি একটি স্বতন্ত্র সত্ত্বা যা দক্ষিণ এশিয়া জুড়ে ইসলামের  প্রচারে অগ্রগামী ভূমিকা পালন করে।Schimmel, p. 346 ৭ম শতাব্দির শুরুর দিককার ইসলামের প্রবেশদ্বারকে অনুসরণ করে, দিল্লি সালতানাতের দশম এবং একাদশ শতাব্দিতে সুফিদের লুক্কায়িত আধ্যাত্বিকতাবাদ আরো দৃশ্যমান হয়ে উঠে।   তথ্যসূত্র  বিষয়শ্রেণী:উইকিপ্রকল্প সুফিবাদ/নিবন্ধ বিষয়শ্রেণী:পাকিস্তানে সুফিবাদ
বাহাদুরপুর নিশিকান্ত জেন মাধ্যমিক বিদ্যালয় ও কলেজ বরিশাল বিভাগের অগইলঝরা ইউনিয়নে অবস্থিত।  প্রাতিষ্ঠানিক ইতিহাস ১৯৭৩ সালের ১লা জানুয়ারী এই প্রতিষ্ঠানের সূচনা হয়। অত্র এলাকার সমাজসেবী বাবু মুকুন্দ বিহারি জেন,বাবু রামনি কান্তি জেন এবং বাবু শ্যামলাল জেন এর হাত ধরেই এই শিক্ষাপ্রতিষ্ঠানের পথ চলা। প্রথমে মাধ্যমিক শিক্ষা ব্যবস্থা চালু থাকলেও পরবর্তীতে ১৯৯৭ সালে এটি উচ্চমাধ্যমিক কার্যক্রম চালু করে।  তথ্যসূত্র  বিষয়শ্রেণী:বরিশাল জেলার মহাবিদ্যালয় বিষয়শ্রেণী:বরিশাল জেলার বিদ্যালয় বিষয়শ্রেণী:১৯৭৩-এ প্রতিষ্ঠিত শিক্ষাপ্রতিষ্ঠান বিষয়শ্রেণী:আগৈলঝাড়া উপজেলা
যদি কিছু উল্টাপাল্টা দেখেন, তাহলে সার্ভারের ক্যাশে শোধন করে দেখুন। আর তারপর আপনার ব্রাউজারের ক্যাশে পরিষ্কার করুন।এই বিষয়টি বেশিরভাগ কারিগরি ত্রুটি সমাধান করে। উদাহরণস্বরূপ, চিত্র পুরোপুরি দেখা না যাওয়া, ব্যবহারকারী পছন্দ লোড না হওয়া বা কোনও পাতার পুরনো সংস্করণ বারবার লোড হওয়া ইত্যাদি। না! আমরা অনুসন্ধান বক্স ফোকাসের জন্য জাভাস্ক্রিপ্ট ব্যবহার করছি না।অনুসন্ধান বক্সের জন্য জাভাস্ক্রিপ্টের ব্যবহার ব্যবহারযোগ্যতা, প্রবেশযোগ্যতা, কীবোর্ড নেভিগেশন ও মান-সম্মত অবস্থায় ব্যত্যয় ঘটাবে। T3864 নং কার্য দেখুন।  অবশ্য এই কাজের জন্য একটি accesskey প্রোপার্টি রয়েছে। (পূর্বনির্ধারিতভাবে ইংরেজিতে accesskey="f")। লগইন করা ব্যবহারকারীরা এটিকে নিম্নলিখিত কোড এই পাতায় প্রতিলেপন করার মাধ্যমে এটি সক্রিয় করতে পারেন:mw.loader.load('//en.wikipedia.org/w/index.php?title=MediaWiki:Gadget-searchFocus.js&action=raw&ctype=text/javascript'); না! আমরা বানান-পরীক্ষক বা বানান পরীক্ষা করার বট যুক্ত করব না।আপনি ফায়ারফক্সের মত ওয়েব ব্রাউজার ব্যবহার করতে পারেন, যাতে বানান-পরীক্ষক রয়েছে। যদি আপনার স্টাইলিশ স্বাক্ষর কাজ করতে সমস্যা করে, তাহলে সাহায্য:কিভাবে আপনার স্বাক্ষর ঠিক করবেন পাতাটি দেখুন। যদি আপনি আবরণ (Skin) পরিবর্তন করার পর পূর্বের আবরণে (ভেক্টর) ফিরতে না পারেন, তাহলে [ এই সংযোগটি] ব্যবহার করুন।বিকল্প পদ্ধতিতে আপনি Tab বাটনটি চাপতে থাকুন, যতক্ষণ না "সংরক্ষণ করুন" বাটনটি হাইলাইট না হয়। হাইলাইট হলে এন্টার বাটনটি চাপুন। মজিলা ফায়ারফক্স ব্যবহার করলেও এই সমস্যাটির সমাধান হয় বলে দেখা গিয়েছে। যদি কোনও চিত্রের থাম্বনাইল না দেখা যায়, তাহলে চিত্রটির বিবরণ পাতাটির ক্যাশে শোধন করুন।যদি চিত্রটি উইকিমিডিয়া কমন্স থেকে হয়, তাহলে হয়ত আপনাকে সেখানকার বিবরণ পাতাটিও ক্যাশে শোধন করতে হতে পারে। যদি এটি কাজ না করে, তবে অন্য কিছু করার আগে আরেকবার চেষ্টা করা উচিত। কিছু বিজ্ঞাপন ব্লকার, প্রক্সি বা ফায়ারওয়াল /ad/ বা সাধারণ এক্সিকিউটেবল প্রত্যয় যুক্ত ইউআরএলগুলোকে ব্লক করে। এটি কিছু চিত্র বা নিবন্ধ প্রদর্শিত না হবার কারণ পারে। সার্ভার বা নেটওয়ার্কের অবস্থার জন্য অনুগ্রহ করে উইকিমিডিয়া মেট্রিক্স দেখুন। যদি আপনি উইকিপিডিয়া পরিষেবা পর্যন্ত পৌঁছতে না পারেন তাহলে সংযোগ সমস্যার জন্য প্রতিবেদন পাতাটি দেখুন।বিষয়শ্রেণী:উইকিপিডিয়া প্রাজিপ্র
বোনারপাড়া জংশন রেলওয়ে স্টেশন বাংলাদেশের রংপুর বিভাগের গাইবান্ধা জেলার একটি রেলওয়ে স্টেশন।  অবস্থান বোনারপাড়া রেলওয়ে স্টেশনটি গাইবান্ধা জেলার সাঘাটা উপজেলায় অবস্থিত।  ইতিহাস ব্রিটিশ শাসনামলে গাইবান্ধার সাঘাটা উপজেলায় বোনারপাড়া রেলওয়ে স্থাপন হয়। উত্তরের ১৬ জেলার মানুষের রাজধানী ঢাকায় যাওয়ার জন্য একমাত্র রেলপথ ছিল বোনারপাড়ার অদূরে ফুলছড়ি রেলফেরিঘাট। বোনারপাড়া জংশন স্টেশন হওয়ার সুবাদে গুরুত্বপূর্ণ স্থাপনা গড়ে ওঠে এখানে। ১৯৯৪ সালে ফুলছড়ি রেলওয়ে ফেরিঘাট স্থানান্তরিত হয়ে বালাসিঘাটে যাওয়ার পর বোনারপাড়া-ভরতখালী  রুটটি বন্ধ হয়ে যায়। তখন থেকে বোনারপাড়া রেলওয়ে জংশনটি গুরুত্বহীন হয়ে পরে। ইতি মাহিলার জামাই সৈকত  পরিষেবা বোনারপারা রেলওয়ে স্টেশন দিয়ে চলাচলকারী ট্রেনের তালিকা নিম্নে উল্লেখ করা হলো: লালমনি এক্সপ্রেস রংপুর এক্সপ্রেস বুড়িমারী এক্সপ্রেস করতোয়া এক্সপ্রেস দোলনচাঁপা এক্সপ্রেস রাম সাগর এক্সপ্রেস বগুড়া এক্সপ্রেস পদ্মরাগ মেইল ও লোকাল ট্রেন। বন্ধ হয়ে যাওয়া ট্রেন; উত্তরবঙ্গ মেইল  তথ্যসূত্র  বিষয়শ্রেণী:গাইবান্ধা জেলার রেলওয়ে স্টেশন বিষয়শ্রেণী:বাংলাদেশের রেলওয়ে জংশন স্টেশন
ফু সিং (    ,  ) উত্তর-পূর্ব থাইল্যান্ডের সিসাকেট প্রদেশের দক্ষিণ-পশ্চিমাঞ্চলের একটি জেলা (অ্যাম্ফো)।   ইতিহাস  ১৯৯১ সালের ১ এপ্রিল ক্ষুদ্র জেলা (কিং অ্যামফো) তৈরি করা হয়েছিল, যখন খুনখান জেলা থেকে ছয়টি ট্যাম্বন খোক তান, হুয়াই তা মন, হুয়াই তুয়েকচু, লালম, তাখিয়ান রাম এবং ডং রাককে বিভক্ত করা হয়েছিল। ১৯৯৫ সালের 8 সেপ্টেম্বর এটি একটি পূর্ণ জেলায় উন্নীত হয়।   ভূগোল  জেলাটি দক্ষিণে ডাংরেক রেঞ্জ দ্বারা আবদ্ধ। প্রতিবেশী জেলাগুলি হল (পশ্চিম ঘড়ির কাঁটার দিক থেকে): সুরিন প্রদেশের বুয়াচেট, খুখান এবং সিসাকেট প্রদেশের খুন হান এবং কম্বোডিয়ার ওদ্দার ম্যানচে ।   প্রশাসন  জেলাটি সাতটি উপ-জেলায় (তাম্বন) বিভক্ত, যা আরও 85টি গ্রামে (মুবান ) বিভক্ত। কোন পৌরসভা ( থেসাবান ) এলাকা নেই এবং সাতটি টাম্বন প্রশাসনিক সংস্থা (TAO) আছে। না. নাম থাই নাম গ্রাম জনসংখ্যা ১ খোক তান โคกตาล ১৩ ৭,৩২৪ ২ হুয়াই তা সোম ห้วยตามอญ ১০ ৬,২১২ ৩ হুয়াই তুয়েকচু ห้วยตึ๊กชู ১৮ ১১,৩১৩ ৪ লালম ละลม ১৩ ৭,৫৫৪ ৫ তাখিয়ান রাম ตะเคียนราม ১৪ ৫,৯২৮ ৬ ডং রাক ดงรัก ৮ ৫,৭৭০ ৭ ফ্রাই ফাঠানা ไพรพัฒนา ৯ ৬,৪৮৪   তথ্যসূত্র   বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:থাইল্যান্ডের জেলা
ফারিহা ইসলাম তৃষ্ণা (জন্ম ১৩ সেপ্টেম্বর ২০০২) একজন বাংলাদেশি ক্রিকেট খেলোয়াড় যিনি বাংলাদেশ জাতীয় ক্রিকেট দলের পক্ষে আন্তর্জাতিক ক্রিকেট খেলে থাকেন। ২০২১ সালের নভেম্বর মাসে বাংলাদেশ দলের জিম্বাবুয়ে সফর ও ২০২১ নারী ক্রিকেট বিশ্বকাপ বাছাইপর্বের দলে তাঁকে অন্তর্ভুক্ত করা হয়। ২০২১ সালের ১৫ নভেম্বর জিম্বাবুয়ের বিপক্ষে তাঁর একদিনের আন্তর্জাতিক (ওডিআই) অভিষেক হয়।  ২০২২ সালের জানুয়ারি মাসে মালয়েশিয়ায় অনুষ্ঠিত ২০২২ কমনওয়েলথ গেমস ক্রিকেট বাছাইপর্ব টুর্নামেন্টের বাংলাদেশ দলে তাঁকে অন্তর্ভুক্ত করা হয়। পরবর্তীতে মার্চ ও এপ্রিল মাসে নিউজিল্যান্ডে অনুষ্ঠিত ২০২২ নারী ক্রিকেট বিশ্বকাপের বাংলাদেশ দলে তাঁকে রাখা হয়।  ২০২২ সালের অক্টোবর মাসে অনুষ্ঠিত এশিয়া কাপের দলে তাঁকে রাখা হয়। ২০২২ সালের ৬ অক্টোবর মালয়েশিয়ার বিপক্ষে নিজের টোয়েন্টি২০ আন্তর্জাতিক (টি২০আই) অভিষেকে তিনি এ ফরম্যাটে দ্বিতীয় বাংলাদেশি ক্রিকেটার হিসেবে হ্যাটট্রিক লাভ করেন।  তথ্যসূত্র  বহিঃসংযোগ  ইএসপিএনক্রিকইনফোতে ফারিহা ইসলাম তৃষ্ণা   ক্রিকেটআর্কাইভে ফারিহা ইসলাম তৃষ্ণা    বিষয়শ্রেণী:২০০২-এ জন্ম বিষয়শ্রেণী:জীবিত ব্যক্তি বিষয়শ্রেণী:বাংলাদেশী ক্রিকেটার বিষয়শ্রেণী:বাংলাদেশী নারী ক্রিকেটার বিষয়শ্রেণী:বাংলাদেশের নারী একদিনের আন্তর্জাতিক ক্রিকেটার বিষয়শ্রেণী:বাংলাদেশের নারী টুয়েন্টি২০ আন্তর্জাতিক ক্রিকেটার
ইয়োভান মিয়াতোভিচ (, ; জন্ম: ১১ জুলাই ২০০৫) হলেন একজন সার্বীয় পেশাদার ফুটবল খেলোয়াড়। তিনি বর্তমানে সার্বিয়ার পেশাদার ফুটবল লিগের শীর্ষ স্তর সার্বীয় সুপারলিগার ক্লাব রেড স্টার বেলগ্রেডের হয়ে আক্রমণভাগের খেলোয়াড় হিসেবে খেলেন। তিনি মূলত ডান পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে কেন্দ্রীয় আক্রমণভাগের খেলোয়াড় অথবা বাম পার্শ্বীয় আক্রমণভাগের খেলোয়াড় হিসেবে খেলেন।  ২০১৯ সালে, মিয়াতোভিচ সার্বিয়া অনূর্ধ্ব-১৫ দলের হয়ে সার্বিয়ার বয়সভিত্তিক পর্যায়ে অভিষেক করেছিলেন।   প্রারম্ভিক জীবন  ইয়োভান মিয়াতোভিচ ২০০৫ সালের ১১ই জুলাই তারিখে সার্বিয়া ও মন্টিনিগ্রোর বেলগ্রেডে জন্মগ্রহণ করেছেন এবং সেখানেই তার শৈশব অতিবাহিত করেছেন।   আন্তর্জাতিক ফুটবল  মিয়াতোভিচ সার্বিয়া অনূর্ধ্ব-১৫, সার্বিয়া অনূর্ধ্ব-১৬, সার্বিয়া অনূর্ধ্ব-১৭ এবং সার্বিয়া অনূর্ধ্ব-১৯ দলের হয়ে খেলার মাধ্যমে সার্বিয়ার প্রতিনিধিত্ব করেছেন। সার্বিয়ার বয়সভিত্তিক দলের হয়ে তিনি প্রায় ৪ বছরে ২৩ ম্যাচে অংশগ্রহণ করে ৩টি গোল করেছেন।   তথ্যসূত্র    বহিঃসংযোগ                  বিষয়শ্রেণী:২০০৫-এ জন্ম বিষয়শ্রেণী:জীবিত ব্যক্তি বিষয়শ্রেণী:সার্বীয় ফুটবলার বিষয়শ্রেণী:ফুটবল ফরোয়ার্ড বিষয়শ্রেণী:রেড স্টার বেলগ্রেডের খেলোয়াড় বিষয়শ্রেণী:সার্বীয় সুপারলিগার খেলোয়াড় বিষয়শ্রেণী:সার্বিয়ার আন্তর্জাতিক যুব ফুটবলার বিষয়শ্রেণী:মেজর লিগ সকারের খেলোয়াড় বিষয়শ্রেণী:পুরুষ ফুটবল ফরোয়ার্ড বিষয়শ্রেণী:আউট-হেভেরলে লোভেনের খেলোয়াড় বিষয়শ্রেণী:সার্বিয়ার অনূর্ধ্ব-২১ আন্তর্জাতিক ফুটবলার
কুকু পাকা হল একটি মুরগির পদ। এটি নারকেল ভিত্তিক তরকারির সাথে তৈরি করা হয় এবং একে “কুকু না নাজি” বলেও ডাকা হয়। এর মধ্যে আফ্রিকান, ভারতীয় এবং আরবি প্রভাব রয়েছে। সোয়াহিলি ভাষায় কুকু মানে মুরগি। এই খাবারটি বিশেষভাবে পূর্ব আফ্রিকার উপকূলীয় অঞ্চলে এবং কেনিয়া, তানজানিয়া ও উগান্ডায় বসবাসরত ভারতীয় সম্প্রদায়ের মধ্যে জনপ্রিয়। সোয়াহিলি ভাষায় পাকা মানে হল লেপন করা, ছড়ানো বা প্রয়োগ করা।  নারকেল দুধ বা নারকেল ক্রিম এবং কারি মশলা হল এই খাবারের প্রধান উপাদান। কুকু পাকাকে অন্যান্য নারকেল তরকারি থেকে আলাদা করে তোলে তার স্বাদের করণে। নারিকেল তরকারিতে দেওয়ার আগে মুরগিকে কাঠকয়লার ওপর গ্রিল করা হয়। এর ফলে একটি ধোঁয়া যুক্ত স্বাদ আসে। এই জনপ্রিয় পূর্ব আফ্রিকার খাবারে মুরগির পরিবর্তে প্রায়ই চিংড়ি বা মাছ ব্যবহার করা হয়।   তথ্যসূত্র   বিষয়শ্রেণী:আফ্রিকার রন্ধনশৈলী বিষয়শ্রেণী:নারকেল ধারণকারী খাদ্য বিষয়শ্রেণী:তরকারি বিষয়শ্রেণী:মুরগির পদ
আদিরসাত্মক সাহিত্য যা কাল্পনিক এবং বাস্তবিক গল্প এবং গ্রিক পূরাণে ইরোসের (আবেগপূর্ণ, রোমান্টিক বা যৌন সম্পর্ক) যে বিবরণ রয়েছে, যা পাঠকদের মধ্যে অনুরূপ অনুভূতি জাগিয়ে তোলে। Hyde (1964) p. 1 এটি আদিরসাত্মকতার সাথে বৈপরীত্য করে, যা যৌন অনুভূতির উপর বিশেষভাবে মনোনিবেশ করে। অন্যান্য সাধারণ উপাদান হল ব্যঙ্গ এবং সামাজিক সমালোচনা। অনেক আদিরসাত্মক সাহিত্যে আদিরসাত্মক শিল্পকলার বৈশিষ্ট্য রয়েছে, পাঠ্যকে চিত্রিত করে।  যদিও আদিরসাত্মক সাহিত্যের সাংস্কৃতিক অস্বীকৃতি সবসময়ই বিদ্যমান ছিল, তবে মুদ্রণ আবিষ্কারের আগে এর প্রচলনকে একটি বড় সমস্যা হিসাবে দেখা হয়নি, কারণ স্বতন্ত্র পাণ্ডুলিপি তৈরির খরচ ধনী ও শিক্ষিত পাঠকদের একটি খুব ছোট গোষ্ঠীর মধ্যে বিতরণ সীমিত ছিল। মুদ্রণের উদ্ভাবন হয় ১৫ শতকে, এটি একটি বৃহত্তর বাজার এবং ক্রমবর্ধমান বিধিনিষেধ উভয়ই নিয়ে আসে, যার মধ্যে রয়েছে সেন্সরশিপ এবং অশ্লীলতার ভিত্তিতে প্রকাশনার উপর আইনি বাধা। Hyde (1964); pp. 1–26 এই কারণে, এই ধরনের উপাদান উত্পাদন অনেকটা গোপনে চলে যায়। Patrick J. Kearney (1982) A History of Erotic Literature. Parragon: 7–18   আরও দেখুন   পর্নোগ্রাফি  রোম্যান্স উপন্যাস   তথ্যসূত্র    Brulotte, Gaëtan & Phillips, John (eds.) (2006) Encyclopedia of Erotic Literature. New York: Routledge  Gibson, Ian (2001) The Erotomaniac London: Faber & Faber  H. Montgomery Hyde (1964) A History of Pornography. London: Heinemann  Kearney, Patrick J. (1982) A History of Erotic Literature, Parragon,   Kronhausen, Phyllis & Eberhard (1959) Pornography and the Law, The Psychology of Erotic Realism and Pornography. New York: Ballantine Books  Kronhausen, Phyllis & Eberhard (1969) Erotic Fantasies, a Study of Sexual Imagination. New York: Grove Press  Muchembled, Robert (2008) Orgasm and the West: a history of pleasure from the 16th century to the present, Polity,     Weller, Michael J. The Secret Blue Book. Home Baked Books, , London.  Williams, Linda (1999) Hardcore: Power, Pleasure, and the 'Frenzy of the Visible'. Berkeley: University of California Press    বিষয়শ্রেণী:সাহিত্যকর্মের প্রকার বিষয়শ্রেণী:আদিরসাত্মক কল্পকাহিনী
রেসলম্যানিয়া ৪২ হল ডাব্লিউডাব্লিউই দ্বারা প্রযোজিত আসন্ন ৪২তম বার্ষিক রেসলম্যানিয়া পেশাদার কুস্তি প্রতিযোগিতা। এটি এপ্রিল মাসের শুরুতে অনুষ্ঠিত প্রথম রেসলম্যানিয়া ইভেন্টও হবে, কারণ রেসলম্যানিয়ার অনুষ্ঠান সাধারণত মাসের প্রথম সপ্তাহান্তে অনুষ্ঠিত হয়। অনুষ্ঠানটি মার্কিন যুক্তরাষ্ট্রে ময়ূর এবং আন্তর্জাতিকভাবে নেটফ্লিক্স মাধ্যমে সরাসরি সম্প্রচারের জন্য উপলব্ধ হবে। এটি পে-পার-ভিউ (পিপিভি) -এ প্রচারিত হবে এবং প্রচারের র এবং স্ম্যাকডাউন ব্র্যান্ড বিভাগ কুস্তিগীরদের জন্য প্রদর্শিত হবে।  কাহিনী এই অনুষ্ঠানে পূর্ব নির্ধারিত কাহিনীর ধারাবাহিকতায় অনুষ্ঠিত ম্যাচগুলো অন্তর্ভুক্ত, যেখানে কুস্তিগিরগণ পূর্ব নির্ধারিত কাহিনী অনুযায়ী অনুষ্ঠানগুলোতে নায়ক, খলনায়ক অথবা পার্থক্যহীন চরিত্র ধারণ করেছেন যা এক বা একাধিক ম্যাচে উত্তেজনা সৃষ্টি করেছে। এই ম্যাচগুলোর ফলাফল র এবং স্ম্যাকডাউন ব্র্যান্ডে নিযুক্ত ডাব্লিউডাব্লিউইর লেখকদের দ্বারা পূর্বনির্ধারিত, যার ধারাবাহিক কাহিনী ডাব্লিউডাব্লিউইর সাপ্তাহিক টেলিভিশন অনুষ্ঠান র এবং স্ম্যাকডাউনে প্রদর্শন করা হচ্ছে।   তথ্যসূত্র   বিষয়শ্রেণী:রেসলম্যানিয়া বিষয়শ্রেণী:২০২৬-এ ডাব্লিউডাব্লিউই নেটওয়ার্কের অনুষ্ঠান বিষয়শ্রেণী:২০২৬-এ ডাব্লিউডাব্লিউইর প্রতি-দর্শনে-পরিশোধ অনুষ্ঠান
কাং ইয়ুং-সাং (, ; জন্ম: ১ জুলাই ১৯৯৭) হলেন একজন দক্ষিণ কোরীয় পেশাদার ফুটবল খেলোয়াড়। তিনি বর্তমানে দক্ষিণ কোরিয়ার পেশাদার ফুটবল লিগের শীর্ষ স্তর কে লিগ ১-এর ক্লাব জেজু ইউনাইটেড এবং দক্ষিণ কোরিয়া অনূর্ধ্ব-২৩ দলের হয়ে রক্ষণভাগের খেলোয়াড় হিসেবে খেলেন। তিনি মূলত বাম পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে ডান পার্শ্বীয় রক্ষণভাগের খেলোয়াড় এওবং কেন্দ্রীয় মধ্যমাঠের খেলোয়াড় হিসেবে খেলেন।  ২০১৬ সালে, ইয়ুং-সাং দক্ষিণ কোরিয়া অনূর্ধ্ব-২০ দলের হয়ে দক্ষিণ কোরিয়ার বয়সভিত্তিক পর্যায়ে অভিষেক করেছিলেন। দলগতভাবে, ইয়ুং-সাং এপর্যন্ত ১টি শিরোপা জয়লাভ করেছেন, যা তিনি দক্ষিণ কোরিয়ার বয়সভিত্তিক দলের হয়ে জয়লাভ করেছেন।   প্রারম্ভিক জীবন  কাং ইয়ুং-সাং ১৯৯৭ সালের ১লা জুলাই তারিখে দক্ষিণ কোরিয়ার সিউলে জন্মগ্রহণ করেছেন এবং সেখানেই তার শৈশব অতিবাহিত করেছেন।   আন্তর্জাতিক ফুটবল  ইয়ুং-সাং জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত দক্ষিণ কোরিয়া অনূর্ধ্ব-২৩ দলে স্থান পেয়েছেন।   তথ্যসূত্র    বহিঃসংযোগ           বিষয়শ্রেণী:১৯৯৭-এ জন্ম বিষয়শ্রেণী:জীবিত ব্যক্তি বিষয়শ্রেণী:দক্ষিণ কোরীয় ফুটবলার বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:২০২০ গ্রীষ্মকালীন অলিম্পিকের ফুটবলার বিষয়শ্রেণী:কে লিগ ১-এর খেলোয়াড় বিষয়শ্রেণী:দক্ষিণ কোরিয়ার অলিম্পিক ফুটবলার বিষয়শ্রেণী:দেজন হানা সিটিজেনের খেলোয়াড় বিষয়শ্রেণী:পুরুষ ফুটবল মধ্যমাঠের খেলোয়াড়
উপহার হল একটি জনপ্রিয় বাংলা চলচ্চিত্র যা পরিচালনা করেন তপন সিংহ। এই চলচ্চিত্রটি ১৯৫৫ সালে বাণী চিত্রম ব্যানারে মুক্তি পেয়েছিল এবং সংগীত পরিচালনা করেছেন কালীপদ সেন। এই চলচ্চিত্রটির মুখ্য চরিত্রে অভিনয় করেন সাবিত্রী চট্টোপাধ্যায়, উত্তম কুমার, ছবি বিশ্বাস, কানু বন্দ্যোপাধ্যায় এবং তুলসী চক্রবর্তী।   শ্রেষ্ঠাংশে   ছবি বিশ্বাস - সুনীলের বাবা  কানু বন্দ্যোপাধ্যায় - কাঙালিবাবু  তুলসী চক্রবর্তী - ঘটক  প্রেমাংশু বসু - শ্যামলাল  নৃপতি চট্টোপাধ্যায়  সাবিত্রী চট্টোপাধ্যায় - কৃষ্ণা  অপর্ণা দেবী - সুনীলের মা  উত্তম কুমার - অশোক সরকার  রাজলক্ষ্মী দেবী - শ্যামলালের পিসিমা  মঞ্জু দে - নীলা  অনুভা গুপ্তা - সুনীলের কাকীমা  নির্মল কুমার - সুনীল  সলিল দত্ত  কুমার ঘোষ  সৌরেন ঘোষ   তথ্যসূত্র    বহিঃসংযোগ     বিষয়শ্রেণী:১৯৫৫-এর চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র
বাংলাদেশ জাতীয়তাবাদী যুবদল বাংলাদেশ জাতীয়তাবাদী দল (বিএনপি)-এর যুব অঙ্গসংগঠন। জিয়াউর রহমান বিএনপি প্রতিষ্ঠার সাথে সাথে ১৯৭৮ সালের ২৭ অক্টোবর বাংলাদেশ জাতীয়তাবাদী যুবদল নামে বিএনপির যুব সংগঠন প্রতিষ্ঠা করেন। প্রতিষ্ঠাকালীন আহ্বায়ক আবুল কাশেম যিনি পরবর্তীতে সভাপতি এবং সাইফুর রহমান প্রথম সাধারণ সম্পাদক ছিলেন।  প্রতিষ্ঠার পর ১৯৮৭ সালের ২৩ মার্চ দ্বিতীয়, ১৯৯৩ সালের ৮ অক্টোবর তৃতীয়, ২০০২ সালে চতুর্থ, ২০১০ সালের ১ মার্চ পঞ্চম এবং ২০১৭ সালের ৩ জানুয়ারি সংগঠনটির সর্বশেষ ষষ্ঠ কাউন্সিল অনুষ্ঠিত হয়। বর্তমানে সভাপতি আব্দুল মোনায়েম মুন্না ও নুরুল ইসলাম নয়ন সাধারণ সম্পাদক এবং সিনিয়র সহ-সভাপতি রেজাউল কবির পল দায়িত্ব পালন করছেন। যুবদলের প্রধান কার্যালয় নতুন পল্টন, ঢাকায় অবস্থিত।  নেতৃত্ব জাতীয়তাবাদী যুবদল প্রতিষ্ঠা হওয়ার পর ১৯৭৮ সালে আবুল কাশেমকে আহ্বায়ক করে যুবদলের প্রথম কমিটি গঠন করা হয়। এর পর আবুল কাশেমকে সভাপতি ও সাইফুর রহমানকে সাধারণ সম্পাদক করে কমিটি গঠন করা হয়।  ১৯৮৭ সালের ২৩ মার্চ যুব্দলের কাউন্সিলে সভাপতি নির্বাচিত হন মির্জা আব্বাস ও সাধারণ সম্পাদক নির্বাচিত হন গয়েশ্বর চন্দ্র রায়। ১৯৯৩ সালের ৮ অক্টোবর কাউন্সিলে তারা আবারো নির্বাচিত হন। ২০০২ সালে যুবদলের কাউন্সিলে বরকত উল্লাহ বুলু সভাপতি ও সৈয়দ মোয়াজ্জেম হোসেন আলাল সাধারণ সম্পাদক নির্বাচিত হন।  ২০১০ সালের ১ মার্চ সৈয়দ মোয়াজ্জেম হোসেন আলাল ও সাইফুল আলম নীরব যথাক্রমে সভাপতি ও সাধারণ সম্পাদক হন।  ২০২৩ সালের ২২ ফেব্রুয়ারি, সভাপতি সুলতান সালাউদ্দিন টুকু, সাধারণ সম্পাদক আব্দুল মোনায়েম মুন্না, সিনিয়র সহ-সভাপতি মামুন হাসান, সহ-সভাপতি নুরুল ইসলাম নয়ন, সিনিয়র যুগ্ম সাধারণ সম্পাদক শফিকুল ইসলাম মিল্টন, ২ নম্বর যুগ্ম সম্পাদক গোলাম মওলা শাহিন এবং ছাত্রদলের সাবেক সাংগঠনিক সম্পাদক মোহাম্মদ ইসহাক সরকারকে সাংগঠনিক সম্পাদক করে কমিটি অনুমোদিত হয়। ২০২৪ সালের ৯ জুলাই বিএনপির সিনিয়র যুগ্ম মহাসচিব অ্যাডভোকেট রুহুল কবির রিজভী স্বাক্ষরিত এক প্রেস বিজ্ঞপ্তিতে এ তথ্য জানানো হয়। কমিটিতে আব্দুল মোনায়েম মুন্নাকে সভাপতি ও নুরুল ইসলাম নয়নকে সাধারণ সম্পাদক হিসেবে পদায়ন করা হয়।  এ ছাড়া রেজাউল করিম পলকে সিনিয়র সহ-সভাপতি ও বিল্লাল হোসেন তারেককে ১নং যুগ্ম সাধারণ সম্পাদক, কামরুজ্জামান জুয়েলকে সাংগঠনিক সম্পাদক, নুরুল ইসলাম সোহেলকে দফতর সম্পাদক করা হয়েছে।   সমালোচনা  ২০২৫ সালের ৯ জুলাই রাজধানীর পুরান ঢাকার মিটফোর্ড হাসপাতালের সামনে ভাঙারি পণ্যের ব্যবসায়ী লাল চাঁদ ওরফে সোহাগকে নৃশংসভাবে হত্যা করা হয়। এ ঘটনায় যুবদল, ছাত্রদল ও স্বেচ্ছাসেবক দলের নেতা-কর্মীদের সম্পৃক্ততার কথা জানা যায়। নিহত লাল চাঁদও একসময় যুবদলের সঙ্গে যুক্ত ছিলেন। যুবদল, ছাত্রদল ও স্বেচ্ছাসেবক দলের চারজনকে বহিষ্কার করা হয়। এর মধ্যে যুবদলের কেন্দ্রীয় নির্বাহী কমিটির সাবেক সহ-জলবায়ু বিষয়ক সম্পাদক রজ্জব আলী পিন্টু ও ঢাকা মহানগর দক্ষিণ যুবদলের যুগ্ম আহ্বায়ক সাবাহ করিম লাকিকে প্রাথমিক সদস্য পদসহ দল থেকে আজীবন বহিষ্কার করা হয়।  ব্যবসার নিয়ন্ত্রণ ও চাঁদাবাজির কারণে ঘটিত এই হত্যাকাণ্ডে দেশজুড়ে ব্যাপক ক্ষোভের জন্ম দেয় এবং আইন-শৃঙ্খলা রক্ষাকারী বাহিনীর নিষ্ক্রিয়তা নিয়ে ব্যাপক সমালোচনার সৃষ্টি হয়। এছাড়াও এই ঘটনায় জড়িতদের দ্রুত বিচার এবং সারাদেশে আইন-শৃঙ্খলা অবনতির প্রতিবাদে দেশের অনেক বিশ্ববিদ্যালয় ক্যাম্পাস ও বিভিন্ন স্থানে বিক্ষোভ ও মানববন্ধন করা হয়।   আরও দেখুন   বাংলাদেশ জাতীয়তাবাদী দল   তথ্যসূত্র   বিষয়শ্রেণী:বাংলাদেশের যুব সংগঠন বিষয়শ্রেণী:১৯৭৮-এ বাংলাদেশে প্রতিষ্ঠিত বিষয়শ্রেণী:বাংলাদেশ জাতীয়তাবাদী দল বিষয়শ্রেণী:বাংলাদেশের রাজনৈতিক দলের যুব শাখা
অঙ্কন বা রেখাঙ্কন বলতে এক ধরনের দৃশ্যকলাকে বোঝায় যেখানে শিল্পী বিবিধ উপকরণ ব্যবহার করে কাগজ বা অন্য কোনো দ্বিমাত্রিক মাধ্যমে রেখা বা দাগ টেনে চিত্র অঙ্কন করেন। অঙ্কন সামগ্রীর অন্তর্ভুক্ত উপকরণগুলি হল সিসার পেনসিল, কালি ও কলম, রং তুলি, মোম রংপেনসিল, রঙিন খড়ি, কাঠকয়লা, চক্ খড়ি, রংপেনসিল এবং নানা প্রকার রবার, মার্কার, লেখনী, নানাবিধ ধাতু (যেমন - সিলভারপয়েন্ট) ও বৈদ্যুতিন অঙ্কন। একটি অঙ্কন সামগ্রী অতি সামান্য পরিমাণ উপাদান নিঃসরণের মাধ্যমে কোনো তলে একটি দৃশ্যমান দাগের সৃষ্টি করে।অতি সাধারণভাবে ব্যবহৃত মাধ্যমটি হল কাগজ, যদিও অন্যান্য নানা বস্তু যেমন কার্ডবোর্ড, প্লাস্টিক, চামড়া, ক্যানভাস, এবং বোর্ড ব্যবহার করা হয়ে থাকে।অস্থায়ী অঙ্কন ব্ল্যাকবোর্ড, হোয়াইট বোর্ড অথবা যে কোনো কিছুর উপর করা হয়ে থাকতে পারে। এটি মানবসভ্যতার ইতিহাসের আদ্যোপান্ত থেকেই গণ অভিব্যক্তি প্রকাশের একটি জনপ্রিয় ও মৌলিক মাধ্যম। এটি ধারণাকে দৃশ্যের দ্বারা স্ংযোগের একটি অতিসরল অথচ অত্যন্ত কার্যকরী মাধ্যম। অঙ্কন সামগ্রীর বিস্তৃত লভ্যতা একে অতিসাধারণ শৈল্পিক কার্যকলাপে পরিণত করেছে।  এর শৈল্পিক রূপের বিষয়ে আরও বলা যায় যে অঙ্কন প্রায়শই বাণিজ্যিকভাবে ব্যবহৃত হয় চিত্রণ,অ্যানিমেশন,স্থাপত্য,যন্ত্রবিদ্যা ও প্রযুক্তিগত ক্ষেত্রে। একটি খালিহাতে কৃত অঙ্কন সাধারণত সম্পূর্ণ কার্য হিসেবে অভিপ্রেত নয় একে বলা হয়ে থাকে স্কেচ বা নকশা। প্রযুক্তিগত অঙ্কনে কার্যরত বা অভ্যস্ত শিল্পীকে বলা হয় খসড়াকার বা নকশাকার। থাম্ব|অঙ্কন প্রতিযোগিতা বিষয়বস্তূু ১	পরিদর্শন ২	ইতিহাস ২।১	উল্লেখযোগ্য নকশাকার ৩	উপাদান সমূহ ৪	কৌশল ৫	স্বন ৬ আকৃতি ও অনুপাত ৭	পরিপ্রেক্ষিত ৮	কারুকার্য ৯	পদ্ধতি ১০	আরও দেখুন ১১	সূত্রাবলী ১২	অধিকতর পাঠ ১৩ বহিঃভূত স্ংযোগ  পরিদর্শন  দৃশ্যকলাগুলির মধ্যে অঙ্কন হল অভিব্যক্তি প্রকাশের অন্যতম প্রধান মাধ্যম।এটি সাধারণত কাগজ বা অন্য বস্তুর উপর রেখা দ্বারা চিহ্নিতকরণের বিষয়ে প্রাসঙ্গিক অপরপক্ষে বাস্তব বিশ্বে দৃশ্যের সঠিক উপস্থাপনা সমতল ক্ষেত্রের উপর অভিব্যক্ত করা হয়। ঐতিহ্যবাহী অঙ্কনগুলো হ্ত একবর্ণী অথবা অতি স্ব্ল্প বর্ণযুক্ত যেখানে আধুনিক রং পেনসিল দ্বারা কৃত অঙ্কনগুলো অঙ্কন ও চিত্রণের মধ্যবর্তী সীমা অতিক্রম বা অভিগমন করে। পাশ্চাত্যের পরিভাষা অনুযায়ী, অঙ্কন ও চিত্রণ সম্পূর্ণ স্বতন্ত্র, যদিও দুই ক্ষেত্রেই একই মাধ্যম প্রায়শই ব্যবহৃত হয়ে থাকে। শুষ্ক মাধ্যম যেমন চক, খড়ি অঙ্কনে ব্যবহৃত হয়ে থাকে।তুলি ও কলম দ্বারা তরল মাধ্যমেও অঙ্কন করা হয়।একই মাধ্যম উভয় ক্ষেত্রে অনুরূপভাবে সাহায্য করে, পূর্বপ্রস্তুত ক্যানভাস বা প্যানেলের উপর তরল রং প্রয়োগের দ্বারা সাধারণত অঙ্কন করা হয়, কিন্তু কিছু ক্ষেত্রে ওই মাধ্যমে পূর্বে খসড়া প্রস্তুত করে নেওয়া হয়।  অঙ্কন প্রায়শই গবেষণামূলক, যাতে পর্যবেক্ষণের গুরুত্বপূর্ণভাবে জোর আরোপিত হয়, এবং এটি গঠনমূলক ও সমস্যা সমাধানকারী।চিত্রণ প্রস্তুতির জন্য অঙ্কন নিয়মিত ব্যবহৃত হয় ও পরে তাদের মধ্যবর্তী প্রভেদ দূরীভূত করা হয়।এই উদ্দেশ্যে কৃত অঙ্কনগুলিকে গবেষণামূলক অঙ্কন বলা হয়।    বিষয়শ্রেণী:চিত্রকর্ম বিষয়শ্রেণী:চিত্রশিল্প
২৪তম জাতীয় চলচ্চিত্র পুরস্কার বাংলাদেশের তথ্য মন্ত্রণালয় কর্তৃক চলচ্চিত্রের বিভিন্ন ক্ষেত্রে বিশেষ অবদান রাখার জন্য প্রদত্ত ২৪তম আয়োজন; যা ১৯৯৯ সালে বাংলাদেশের মুক্তিপ্রাপ্ত চলচ্চিত্র সমূহের জন্য দেওয়া হয়। ১৯৭৫ সাল থেকে প্রতি বছর এটি দেয়া হচ্ছে। সরকার কর্তৃক নিযুক্ত একটি জাতীয় প্যানেল বিজয়ীদের নির্বাচন করে থাকে। পুরস্কার প্রদান অনুষ্ঠানে উপস্থিত ছিলেন তৎকালিন প্রধানমন্ত্রী খালেদা জিয়া।   বিজয়ীদের তালিকা  এই বছর ১৮টি শাখায় পুরস্কার প্রদান করা হয়।  মেধা পুরস্কার  পুরস্কারের নামবিজয়ীচলচ্চিত্র শ্রেষ্ঠ চলচ্চিত্র  তানভীর মোকাম্মেল  চিত্রা নদীর পারে শ্রেষ্ঠ পরিচালক  তানভীর মোকাম্মেল  চিত্রা নদীর পারে শ্রেষ্ঠ অভিনেতা  জাহিদ হাসান  শ্রাবণ মেঘের দিন শ্রেষ্ঠ অভিনেত্রী  শিমলা  ম্যাডাম ফুলি শ্রেষ্ঠ পার্শ্বচরিত্রে অভিনেতা  গোলাম মোস্তফা  শ্রাবণ মেঘের দিন শ্রেষ্ঠ পার্শ্বচরিত্রে অভিনেত্রী   চিত্রা নদীর পারে শ্রেষ্ঠ কৌতুক অভিনেতা  এটিএম শামসুজ্জামান  ম্যাডাম ফুলি শ্রেষ্ঠ সঙ্গীত পরিচালক  মাকসুদ জামিল মিন্টু  শ্রাবণ মেঘের দিন শ্রেষ্ঠ সুরকার  আলম খান  বাঘের থাবা শ্রেষ্ঠ গীতিকার  রশিদ উদ্দিন আহমেদ  শ্রাবণ মেঘের দিন শ্রেষ্ঠ পুরুষ সঙ্গীতশিল্পী  সুবীর নন্দী  শ্রাবণ মেঘের দিন  কারিগরী পুরস্কার পুরস্কারের নামবিজয়ীচলচ্চিত্র শ্রেষ্ঠ কাহিনীকার  তানভির মোকাম্মেল  চিত্রা নদীর পারে শ্রেষ্ঠ সংলাপ রচয়িতা  তানভির মোকাম্মেল  চিত্রা নদীর পারে শ্রেষ্ঠ চিত্রনাট্যকার  কাজী হায়াৎ  আম্মাজান শ্রেষ্ঠ চিত্রগ্রাহক  মাহফুজুর রহমান খান  শ্রাবণ মেঘের দিন শ্রেষ্ঠ শিল্প নির্দেশক  উত্তম গুহ  চিত্রা নদীর পারে শ্রেষ্ঠ শব্দগ্রাহক  মফিজুল হক  শ্রাবণ মেঘের দিন শ্রেষ্ঠ মেকআপম্যান দীপক কুমার সুর  চিত্রা নদীর পারে   আরও দেখুন   ২য় মেরিল-প্রথম আলো পুরস্কার   তথ্যসূত্র  বিষয়শ্রেণী:জাতীয় চলচ্চিত্র পুরস্কার (বাংলাদেশ) বিষয়শ্রেণী:১৯৯৯-এর চলচ্চিত্র পুরস্কার